Document ID: /roh_data/filtered/fineweb-2-filterrobots_roh.jsonl.gz/37391

Il Grischun sutmarin
- Dumengia, 7.1.2018, 17:25
Il Grischun n’è atgnamain betg il chantun dals culms e da las vals, mabain en emprima lingia il chantun dals lais.
615 lais èsi en tut. En lur profunditads sa zuppan surpraisas, stgazis e misteris. Per exempel ils bostgs en il Lej da Segl: 28 meters profund sa chattan dus gronds lareschs enragischads. Quant vegls èn els e co pomai èn els vegnids en il lai? U alura il Lag la Cresta: en ses funs tragutta in spess nivel ils sfunsaders. Ed en il Lai da Marmorera sa dasda la quaida da chattar fastizs dal vitg inundà. Accumpagnà da sfunsaders dat il film Il Grischun sutmarin invistas en il mund nunenconuschent dal Grischun sut aua.